pythainlp/thaigov-v2-corpus-31032024 huggingface dataset:
รัฐบาลไทย-ข่าวทำเนียบรัฐบาล-ไข้หวัดใหญ่ระบาดต่อเนื่อง “หมอชลน่าน” สั่งเร่งฉีดวัคซีนกลุ่มเสี่ยง ขยายอายุกลุ่มเด็ก พร้อมดัน ฟาวิพิราเวียร์เข้าบัญชียาหลักแห่งชาติ
วันอังคารที่ 10 ตุลาคม 2566
ไข้หวัดใหญ่ระบาดต่อเนื่อง “หมอชลน่าน” สั่งเร่งฉีดวัคซีนกลุ่มเสี่ยง ขยายอายุกลุ่มเด็ก พร้อมดัน ฟาวิพิราเวียร์เข้าบัญชียาหลักแห่งชาติ
สถานการณ์ไข้หวัดใหญ่ระบาดหนัก 10 จังหวัด เฉพาะเดือน ก.ย. ยอดผู้ป่วยสูงกว่าแสนราย “หมอชลน่าน” สั่งหน่วยงานที่เกี่ยวข้องเตรียมขยายสิทธิเด็กที่ควรได้รับวัคซีนจากเดิม 6 เดือน – 2 ปี ออกไปเป็น 5 ปี สํารองวัคซีน เร่งฉีดกลุ่มเสี่ยง 608 และหญิงตั้งครรภ์
สถานการณ์ไข้หวัดใหญ่ระบาดหนัก 10 จังหวัด เฉพาะเดือน ก.ย. ยอดผู้ป่วยสูงกว่าแสนราย “หมอชลน่าน” สั่งหน่วยงานที่เกี่ยวข้องเตรียมขยายสิทธิเด็กที่ควรได้รับวัคซีนจากเดิม 6 เดือน – 2 ปี ออกไปเป็น 5 ปี สํารองวัคซีน เร่งฉีดกลุ่มเสี่ยง 608 และหญิงตั้งครรภ์ พร้อมเร่งอย.บรรจุ ฟาวิพิราเวียร์ ในบัญชียาหลักแห่งชาติ เพื่อเตรียมพร้อมเป็นทางเลือกในการรักษาไข้หวัดใหญ่
จากสถานการณ์การระบาดของโรคไข้หวัดใหญ่ โดยเฉพาะสายพันธุ์A H1N1, H3N2 และสายพันธุ์ B ที่ระบาดรุนแรงในหลายจังหวัด ทําให้มีจํานวนผู้ป่วยสะสม ตั้งแต่วันที่ 1 มกราคม – 30 กันยายน 2566 ถึง 248,322 ราย อัตราป่วย 375.50 ต่อประชากรแสนคน มีรายงานผู้เสียชีวิต 8 ราย (อัตราป่วยตาย 3.2 รายต่อผู้ป่วยแสนราย) เฉพาะในเดือนกันยายน 2566 ที่ผ่านมา จํานวนผู้ป่วยเพิ่มขึ้นถึง 109,556 ราย นพ.ชลน่าน ศรีแก้วรัฐมนตรีว่าการกระทรวงสาธารณสุข กล่าวว่า ได้มอบหมายหน่วยงานที่เกี่ยวข้องเร่งดําเนินการเพื่อรับมือสถานการณ์การระบาดรุนแรง โดยเฉพาะใน 10 จังหวัดที่มีรายงานผู้ป่วยสูงที่สุด ได้แก่ ระยอง ภูเก็ต กรุงเทพมหานคร เชียงใหม่ ยโสธร พัทลุง อุบลราชธานี ลําพูน นครปฐม และจันทบุรี โดยให้กระทรวงสาธารณสุข ร่วมกับ สํานักงานหลักประกันสุขภาพแห่งชาติ เร่งจัดหาและดําเนินการฉีดวัคซีนให้กับประชาชน โดยเน้นกลุ่มเสี่ยง 608 ได้แก่ ผู้สูงอายุ 60 ปีขึ้นไปผู้มีโรคประจําตัว 7 โรค คือ โรคทางเดินหายใจเรื้อรัง โรคหัวใจและหลอดเลือด โรคไตวายเรื้อรัง โรคหลอดเลือดสมองโรคอ้วน โรคมะเร็ง โรคเบาหวาน และเพิ่มเติมคือ กลุ่มหญิงตั้งครรภ์ เนื่องจากกลุ่มนี้หากได้รับเชื้อจะมีอาการรุนแรงมากกว่า
รัฐมนตรีว่าการกระทรวงสาธารณสุข ยังกล่าวด้วยว่า ขณะนี้ได้รับการร้องเรียนจากผู้ปกครองจํานวนมากให้กระทรวงสาธารณสุขเข้าไปดูแลการระบาดของไข้หวัดใหญ่ในโรงเรียน โดยเฉพาะเด็กเล็ก ซึ่งพบว่าสิทธิในการฉีดวัคซีนไข้หวัดใหญ่สําหรับเด็กในปัจจุบัน คือ อายุ 6 เดือน - 2 ปี ซึ่งคิดว่าไม่เพียงพอ จึงได้สั่งการให้หน่วยงานที่เกี่ยวข้องไปศึกษาเรื่องการขยายอายุการฉีดวัคซีนในเด็กไปถึง 5 ปี เพื่อจะได้สกัดกั้นการระบาดได้มากขึ้น รวมทั้งอาจขยายระยะเวลาการรณรงค์ฉีดวัคซีนจากเดือนพฤษภาคม-สิงหาคมของทุกปี ให้ยาวไปถึงเดือนพฤศจิกายน เนื่องจากในปีนี้ สถานการณ์การระบาดค่อนข้างรุนแรง และฤดูฝนยาวนานขึ้น ส่วนที่มีข่าวว่า ขาดแคลนยารักษาไข้หวัดใหญ่นั้น ได้สั่งการให้สํานักงานคณะกรรมการอาหารและยา เร่งบรรจุยาฟาวิพิราเวียร์ไว้ในบัญชียาหลักแห่งชาติให้แล้วเสร็จโดยเร็ว เพื่อจะได้เป็นทางเลือกในการใช้เป็นยารักษาไข้หวัดใหญ่ภายหลังสถานการณ์การระบาดของโควิด 19 คลี่คลายลงแล้ว
************************************** 10 ตุลาคม 2566
รัฐบาลไทย-ข่าวทำเนียบรัฐบาล-‘รมว.ธรรมนัส’ พบกลุ่ม ‘พีมูฟ’ แจงผลประชุม ครม. สั่ง ตั้งคณะกรรมการแก้ไขปัญหา เพื่อให้เกิดความเป็นธรรมที่สุด
วันอังคารที่ 10 ตุลาคม 2566
‘รมว.ธรรมนัส’ พบกลุ่ม ‘พีมูฟ’ แจงผลประชุม ครม. สั่ง ตั้งคณะกรรมการแก้ไขปัญหา เพื่อให้เกิดความเป็นธรรมที่สุด
‘รมว.ธรรมนัส’ พบกลุ่ม ‘พีมูฟ’ แจงผลประชุม ครม. สั่ง ตั้งคณะกรรมการแก้ไขปัญหา เพื่อให้เกิดความเป็นธรรมที่สุด
ร้อยเอก ธรรมนัส พรหมเผ่า รัฐมนตรีว่าการกระทรวงเกษตรและสหกรณ์ ลงพื้นที่ชุมนุมพบปะกลุ่มขบวนการประชาชนเพื่อสังคมที่เป็นธรรม (พีมูฟ) ณ บริเวณหน้าทําเนียบรัฐบาล ถนนราชดําเนิน ภายหลังประชุมคณะรัฐมนตรี (ครม.) แล้วเสร็จ เพื่อแจ้งให้ทราบถึงความคืบหน้าการแก้ไขปัญหาตามที่กลุ่มพีมูฟได้หารือเพื่อหาข้อสรุป ร่วมกับหน่วยงานที่เกี่ยวข้อง เมื่อวันที่ 9 ต.ค. ที่ผ่านมา โดย รมว.เกษตรฯ ชี้แจงต่อกลุ่มว่า ได้นําข้อเสนอของกลุ่มพีมูฟ ที่เรียกร้องด้านการจัดการที่ดิน ทรัพยากร ที่อยู่อาศัย ชาติพันธุ์และสิทธิสถานะ รัฐสวัสดิการ รวมถึงการกระจายอํานาจ เข้าหารือต่อที่ประชุม ครม. แล้ว พร้อมกันนี้ได้แต่งตั้งคณะกรรมการแก้ไขปัญหาเพื่อให้เกิดความเป็นธรรมที่สุด โดยมีนายภูมิธรรม เวชยชัย รองนายกรัฐมนตรีและรัฐมนตรีว่าการกระทรวงพาณิชย์ เป็นประธาน และตนเป็นรองประธานฯ ซึ่งถือเป็นวาระเร่งด่วนที่รัฐบาลต้องแก้ไข
รัฐบาลไทย-ข่าวทำเนียบรัฐบาล-โฆษกรัฐบาลเผย นายกฯเดินหน้านโยบายเงินดิจิทัล 10,000 บาท จากผลสำรวจ เชื่อมั่นประชาชนได้ประโยชน์จากโครงการนี้ ทั้งนี้พร้อมนำข้อเสนอแนะมาพิจารณาเพิ่ม เพื่อให้นโยบายมีประสิทธิภาพ
วันอังคารที่ 10 ตุลาคม 2566
10/10/2566
โฆษกรัฐบาลเผย นายกฯเดินหน้านโยบายเงินดิจิทัล 10,000 บาท จากผลสํารวจ เชื่อมั่นประชาชนได้ประโยชน์จากโครงการนี้ ทั้งนี้พร้อมนําข้อเสนอแนะมาพิจารณาเพิ่ม เพื่อให้นโยบายมีประสิทธิภาพ
โฆษกรัฐบาลเผย นายกฯเดินหน้านโยบายเงินดิจิทัล 10,000 บาท จากผลสํารวจ เชื่อมั่นประชาชนได้ประโยชน์จากโครงการนี้ ทั้งนี้พร้อมนําข้อเสนอแนะมาพิจารณาเพิ่ม เพื่อให้นโยบายมีประสิทธิภาพและเกิดประโยชน์สูงสุด
วันนี้ (10 ตุลาคม 2566) นายชัย วัชรงค์ โฆษกประจําสํานักนายกรัฐมนตรีเปิดเผยว่า นายเศรษฐา ทวีสิน นายกรัฐมนตรีและรัฐมนตรีว่าการกระทรวงการคลัง ยืนยันเดินหน้านโยบายเงินดิจิทัล 10,000 บาท เชื่อมั่นช่วยกระตุ้นเศรษฐกิจ เพิ่มโอกาสให้กับภาคประชาชนและครัวเรือน เป็นการกระตุ้นกําลังทางเศรษฐกิจอย่างมหาศาล ทั้งนี้ ขอบคุณหน่วยงานต่างๆ ที่เห็นแก่ความตั้งใจจริงของรัฐบาล และต้องการช่วยเหลือประชาชน จึงออกมาสนับสนุนแนวความคิดนี้ ทั้งนี้ รัฐบาลจะนําข้อคิดเห็นต่าง ๆ มาพิจารณาเพื่อเป็นโอกาสให้ได้ปรับปรุงแนวทางในการดําเนินนโยบายให้เหมาะสมและมีประสิทธิภาพมากขึ้น
โฆษกประจําสํานักนายกรัฐมนตรี กล่าวว่า จากผลสํารวจของมหาวิทยาลัยหอการค้าไทย ประชาชนกลุ่มตัวอย่างจํานวนทั้งสิ้น 1,280 คนจากทั่วประเทศ ถึงทัศนะต่อนโยบายเงินดิจิทัล 10,000 บาท พบว่ามีสัดส่วนถึง 76.4% ที่จะใช้เงินดิจิทัล โดยอยากใช้ซื้อสินค้าในครัวเรือนมากที่สุด 24.5% รองลงมาคือใช้ซื้ออาหาร 21.0% ในขณะเดียวกัน มีกลุ่มตัวอย่าง 48.3% เชื่อว่าเงินดิจิทัลจะช่วยกระตุ้นเศรษฐกิจในพื้นที่ได้มาก และ 35.6% เชื่อว่าจะกระตุ้นเศรษฐกิจได้ปานกลาง
โดยทางคณะอนุกรรมการขับเคลื่อนนโยบายเงินดิจิทัล จะนําข้อเสนอแนะต่างๆ มาพิจารณาการประชุมในวันที่ 12 ตุลาคม 2566 นี้ จากนั้นจะนําผลสรุปเสนอต่อคณะกรรมการชุดใหญ่ ที่มีนายกรัฐมนตรี เป็นประธานในวันที่ 24 ตุลาคม 2566
อย่างไรก็ดี รัฐบาลตั้งใจให้การดําเนินนโยบาย Digital Wallet ให้เศรษฐกิจปีหน้าเติบโต 5% เมื่อเศรษฐกิจขยายตัว จะมีเม็ดเงินหมุนเวียนในระบบเศรษฐกิจมากขึ้น เกิดการจ้างงาน และการลงทุน รัฐบาลจัดเก็บภาษีได้ เพิ่มขึ้น และสุดท้ายสามารถจัดทํางบประมาณสมดุลได้ ส่วนแหล่งที่มาของเงินที่จะนํามาใช้ในโครงการ จะมาจากหลายแหล่ง ทั้งการนําเงินงบประมาณส่วนเกินจากของหน่วยงานราชการ การใช้เงินตามมาตรา 28 ตามพระราชบัญญัติวินัยการเงินการคลัง พ.ศ.2561 และอื่น ๆ โดยจะมีการดําเนินการภายใต้กรอบวินัยการเงินการคลังอย่างเคร่งครัด
“รัฐบาลขอบคุณแนวความคิดเห็น ข้อชี้แนะที่ทุกภาคส่วนเสนอเข้ามา โดยพร้อมนําข้อเสนอแนะต่าง ๆ มาปรับปรุงให้เกิดความสมดุล อาทิ เงื่อนไข ข้อจํากัดต่าง ๆ ทั้งนี้ รัฐบาลต้องการให้เป็นนโยบายที่ได้ประโยชน์กับพี่น้องคนไทยมากที่สุด เกิดประโยชน์ในวงกว้าง เป็นการกระตุ้นทางเศรษฐกิจครั้งใหญ่ เพื่อเพิ่มโอกาสให้พี่น้องคนไทยที่มีรายได้น้อยลืมตาอ้าปากได้” นายชัย กล่าว
รัฐบาลไทย-ข่าวทำเนียบรัฐบาล-นายกฯ หารือผู้บริหาร Brunei Investment Agency ยืนยันความร่วมมือในด้านที่ทั้งสองมีความสนใจและมีศักยภาพ
วันอังคารที่ 10 ตุลาคม 2566
นายกฯ หารือผู้บริหาร Brunei Investment Agency ยืนยันความร่วมมือในด้านที่ทั้งสองมีความสนใจและมีศักยภาพ
นายกฯ หารือผู้บริหาร Brunei Investment Agency ยืนยันความร่วมมือในด้านที่ทั้งสองมีความสนใจและมีศักยภาพ
วันนี้ (10 ตุลาคม 2566) เวลา 16.00 น. (ตามเวลาท้องถิ่นประเทศบรูไน ซึ่งเร็วกว่าไทย 1 ชม.) ณ โรงแรม Empire Brunei นายเศรษฐา ทวีสิน นายกรัฐมนตรีและรัฐมนตรีว่าการกระทรวงการคลัง พบหารือผู้บริหาร Brunei Investment Agency (BIA) นายชัย วัชรงค์ โฆษกประจําสํานักนายกรัฐมนตรี สรุปสาระสําคัญดังนี้
นายกรัฐมนตรีกล่าวถึงความร่วมมือของทั้งสองฝ่ายในสาขาที่มีศักยภาพสําหรับไทยและบรูไน โดยจากการหารือกับสมเด็จพระราชาธิบดีแห่งบรูไนดารุสซาลามเกี่ยวกับการส่งออกผลิตภัณฑ์ฮาลาลของไทย ความมั่นคงทางอาหาร ซึ่งถือเป็นหนึ่งในนโยบายหลักของไทยที่จะเป็นศูนย์กลางสําหรับฮาลาล ไทยมีวัตถุดิบและสามารถพัฒนาเทคโนโลยีที่ช่วยปรับปรุง เปลี่ยนแปลง และพัฒนาคุณภาพของอาหารได้ (Food Technology) ซึ่งแม้จะยังอยู่ในขั้นเริ่มแรก แต่รัฐบาลมุ่งมั่นเดินหน้า พร้อมเชื่อมั่นว่าจะมีตลาดส่งออกได้อย่างแน่นอน และเมื่อมีสมเด็จพระราชาธิบดีแห่งบรูไนดารุสซาลามทรงเป็นจุดเชื่อมสําหรับโลกมุสลิม ยิ่งเชื่อมั่นว่าจะสามารถเดินหน้าความร่วมมือนี้ได้อย่างแน่นอน
ด้านผู้บริหาร BIA กล่าวว่า BIA พร้อมเจรจาเพื่อกระชับความร่วมมือ ซึ่งบรูไนให้ความสําคัญเรื่องความมั่นคงทางอาหาร เนื่องจากเพิ่งจะเปิดประเทศจากสถานการณ์การแพร่ระบาดของโควิด-19 โดยบรูไนมีความร่วมมือเกี่ยวกับการส่งออกข้าวกับไทย ซึ่งไทยถือเป็นผู้นํา (premier) ในด้านเกษตรกรรม จึงหวังที่จะร่วมมือในด้านนี้ให้ใกล้ชิดมากยิ่งขึ้น
ทั้งนี้ ทั้งสองฝ่ายเห็นพ้องที่จะหารือกับหน่วยงานที่เกี่ยวข้องของทั้งสองประเทศเพื่อเดินหน้าความร่วมมือด้านที่มีความสนใจและมีศักยภาพร่วมกัน โดยบรูไนหวังที่จะเรียนรู้จากประสบการณ์และความเชี่ยวชาญ(Know-how) ของไทยในด้านต่าง ๆ ต่อไป
*********************
องค์กรการลงทุน Brunei Investment Agency (BIA) เป็นองค์กรที่จัดตั้งโดยสมเด็จพระราชาธิบดีแห่งบรูไนดารุสซาลาม มีวัตถุประสงค์เพื่อบริหารทุนสํารองของบรูไนฯผ่านการลงทุนในทรัพสินย์ในหลายๆ ประเทศทั่วโลก อยู่ภายใต้การบริหารงานของรัฐบาลบรูไนดารุสซาลาม โดยมี กระทรวงการคลังและเศรษฐกิจบรูไนฯ เป็นหน่วยงานบริหารองค์กรดังกล่าว จัดตั้งเมื่อ พ.ศ. 2526 โดยมี สํานักงานใหญ่ ณ บันดาร์เสรีเบกาวัน ประเทศบรูไนฯ
รัฐบาลไทย-ข่าวทำเนียบรัฐบาล-รัฐบาลเตือนประชาชนเฝ้าระวังอ่างเก็บน้ำที่มีความเสี่ยง น้ำล้นตลิ่ง เนื่องจากอิทธิพลของร่องมรสุมพาดผ่าน เฝ้าระวังน้ำท่วมขังในพื้นที่ลุ่มต่ำ และพื้นที่ด้านท้ายอ่างเก็บน้ำ  ช่วง 12-18
วันอังคารที่ 10 ตุลาคม 2566
10/10/2566
รัฐบาลเตือนประชาชนเฝ้าระวังอ่างเก็บน้ําที่มีความเสี่ยง น้ําล้นตลิ่ง เนื่องจากอิทธิพลของร่องมรสุมพาดผ่าน เฝ้าระวังน้ําท่วมขังในพื้นที่ลุ่มต่ํา และพื้นที่ด้านท้ายอ่างเก็บน้ํา  ช่วง 12-18
รัฐบาลเตือนประชาชนเฝ้าระวังอ่างเก็บน้ําที่มีความเสี่ยง น้ําล้นตลิ่ง เนื่องจากอิทธิพลของร่องมรสุมพาดผ่าน เฝ้าระวังน้ําท่วมขังในพื้นที่ลุ่มต่ํา และพื้นที่ด้านท้ายอ่างเก็บน้ํา  ช่วง 12-18 ตุลาคม นี้
วันนี้ (10 ตุลาคม 2566) นายคารม พลพรกลาง รองโฆษกประจําสํานักนายกรัฐมนตรี เตือนประชาชนเฝ้าระวังอ่างเก็บน้ําที่มีความเสี่ยง และน้ําล้นตลิ่ง เนื่องจากอิทธิพลของร่องมรสุมพาดผ่านภาคเหนือ และภาคตะวันออกเฉียงเหนือ ทําให้บริเวณดังกล่าวมีปริมาณฝนตกหนักสะสม ทั้งนี้ สํานักงานทรัพยากรน้ําแห่งชาติได้คาดการณ์จะมีปริมาณฝนเพิ่มขึ้นอีก ในช่วงวันที่ 9 – 12 ตุลาคม 2566 ส่งผลให้น้ําหลากลงสู่ลุ่มน้ําและอ่างเก็บน้ําเพิ่มมากขึ้น จึงขอให้เฝ้าระวังน้ําล้นตลิ่งและท่วมขังในพื้นที่ลุ่มต่ําและพื้นที่ด้านท้ายอ่างเก็บน้ํา ในช่วงวันที่ 12 - 18 ตุลาคม 2566 ดังนี้
1. อ่างเก็บน้ําขนาดใหญ่ ที่มีปริมาตรน้ําสูงกว่าเกณฑ์ปฏิบัติการอ่างเก็บน้ํากักเก็บสูงสุด (Upper Rule Curve) จํานวน 9 แห่ง ได้แก่ อ่างเก็บน้ําแม่งัดสมบูรณ์ชล จังหวัดเชียงใหม่
อ่างเก็บน้ํากิ่วลม และแม่มอก จังหวัดลําปาง
อ่างเก็บน้ําห้วยหลวง จังหวัดอุดรธานี
อ่างเก็บน้ําน้ําพุง และหนองหาร จังหวัดสกลนคร
อ่างเก็บน้ําอุบลรัตน์ จังหวัดขอนแก่น
อ่างเก็บน้ําลําปาว จังหวัดกาฬสินธุ์
อ่างเก็บน้ําขุนด่านปราการชล จังหวัดนครนายก
อ่างเก็บน้ําขนาดกลางและขนาดเล็กที่มีปริมาตรน้ํามากกว่าร้อยละ 80 และมีแนวโน้มเพิ่มสูงขึ้น เสี่ยงน้ําล้นกระทบพื้นที่บริเวณท้ายอ่างเก็บน้ํา โดยเฉพาะอย่างยิ่งบริเวณอ่างเก็บน้ําป่าสักชลสิทธิ์ คาดการณ์ว่าจะมีน้ําไหลเข้าอ่างเก็บน้ําเพิ่มขึ้นอย่างฉับพลัน และมีแนวโน้มปริมาตรน้ํามากกว่าร้อยละ 80
2. พื้นที่เสี่ยงน้ําล้นตลิ่งและท่วมขังในพื้นที่ลุ่มต่ํา
2.1 แม่น้ํายม บริเวณ อําเภอศรีสัชนาลัย สวรรคโลก ศรีสําโรง เมืองสุโขทัย และกงไกรลาศ จังหวัดสุโขทัย
อําเภอพรหมพิราม และบางระกํา จังหวัดพิษณุโลก
อําเภอสามง่าม และโพทะเล จังหวัดพิจิตร
2.2 แม่น้ํามูล บริเวณสถานี M.7 อําเภอเมืองอุบลราชธานี จังหวัดอุบลราชธานี คาดการณ์ว่าระดับน้ําจะมีแนวโน้มเพิ่มขึ้นอยู่ที่ +113.00 ถึง +113.50 เมตร ระดับทะเลปานกลาง สูงกว่าตลิ่ง 1.00 – 1.50 เมตร ซึ่งจะส่งผลกระทบต่อพื้นที่ลุ่มต่ําริมแม่น้ํา บริเวณอําเภอเมืองอุบลราชธานี วารินชําราบ พิบูลมังสาหาร ดอนมดแดง ตระการพืชผล และม่วงสามสิบ จังหวัดอุบลราชธานี
2.3 แม่น้ํายัง บริเวณสถานี E.92 อําเภอเสลภูมิ จังหวัดร้อยเอ็ด คาดการณ์ว่าระดับจะมีแนวโน้มเพิ่มขึ้น สูงกว่าตลิ่ง 1.00 - 1.50 เมตร ในวันที่ 10 - 11 ตุลาคม 2566 ซึ่งจะส่งผลกระทบต่อพื้นที่ลุ่มต่ําริมแม่น้ําบริเวณ อําเภอเสลภูมิ และโพนทอง จังหวัดร้อยเอ็ด และลดลงต่ํากว่าตลิ่ง ในวันที่ 13 - 14 ตุลาคม 2566
"นายกรัฐมนตรีสั่งการหน่วยงานที่เกี่ยวข้องติดตามสถานการณ์น้ําอย่างใกล้ชิด พร้อมตรวจสอบความมั่นคงอาคารป้องกันริมแม่น้ําและเสริมคันบริเวณจุดเสี่ยงที่เป็นพื้นที่ลุ่มต่ําริมแม่น้ํา เตรียมแผนรับสถานการณ์น้ําหลาก เตรียมความพร้อมบุคลากร เครื่องจักรเครื่องมือ รวมถึงความพร้อมของระบบสื่อสารสํารอง เพื่อบูรณาการความพร้อมให้ความช่วยเหลือได้ทันที" นายคารม กล่าว
รัฐบาลไทย-ข่าวทำเนียบรัฐบาล-กระทรวงยุติธรรม จัดกิจกรรมบริจาคโลหิต เพื่อเทอดพระเกียรติและน้อมรำลึกในพระมหากรุณาธิคุณพระบาทสมเด็จพระบรมชนกาธิเบศร มหาภูมิพลอดุลยเดชมหาราช บรมนาถบพิตร
วันอังคารที่ 10 ตุลาคม 2566
10/10/2566
กระทรวงยุติธรรม จัดกิจกรรมบริจาคโลหิต เพื่อเทอดพระเกียรติและน้อมรําลึกในพระมหากรุณาธิคุณพระบาทสมเด็จพระบรมชนกาธิเบศร มหาภูมิพลอดุลยเดชมหาราช บรมนาถบพิตร
กระทรวงยุติธรรม จัดกิจกรรมบริจาคโลหิต เพื่อเทอดพระเกียรติและน้อมรําลึกในพระมหากรุณาธิคุณพระบาทสมเด็จพระบรมชนกาธิเบศร มหาภูมิพลอดุลยเดชมหาราช บรมนาถบพิตร เนื่องในโอกาส “วันนวมินทรมหาราช”
ในวันอังคารที่ ๑๐ ตุลาคม ๒๕๖๖ เวลา ๑๓.๓๐ น. กระทรวงยุติธรรม จัดกิจกรรมบริจาคโลหิต เพื่อน้อมรําลึกในพระมหากรุณาธิคุณพระบาทสมเด็จพระบรมชนกาธิเบศร มหาภูมิพลอดุลยเดชมหาราช บรมนาถบพิตร เนื่องในโอกาส “วันนวมินทรมหาราช” ประจําปี พ.ศ. ๒๕๖๖ ในการนี้มีพิธีถวายความเคารพ ต่อหน้าพระบรมฉายาลักษ์พระบาทสมเด็จพระบรมชนกาธิเบศร มหาภูมิพลอดุลยเดชมหาราช บรมนาถบพิตร และยืนสงบนิ่งน้อมรําลึกในพระมหากรุณาธิคุณเป็นเวลา ๘๙ วินาที โดยมีพันตํารวจเอก ทวี สอดส่อง รัฐมนตรีว่าการกระทรวงยุติธรรม พร้อมด้วยนางพงษ์สวาท นีละโยธิน ปลัดกระทรวงยุติธรรม นายสมบูรณ์ ม่วงกล่ํา ที่ปรึกษารัฐมนตรีว่าการกระทรวงยุติธรรม นายวัลลภ นาคบัว รองปลัดกระทรวงยุติธรรม นายสหการณ์ เพ็ชรนรินทร์ รองปลัดกระทรวงยุติธรรม พันตํารวจโท ประวุธ วงศ์สีนิล รองปลัดกระทรวงยุติธรรม และคณะผู้บริหารกระทรวงยุติธรรม เข้าร่วมพิธี ฯ ณ อาคารกระทรวงยุติธรรม
สําหรับพิธีฯ ดังกล่าว จัดขึ้นเพื่อน้อมรําลึกในพระมหากรุณาธิคุณพระบาทสมเด็จพระบรมชนกาธิเบศร มหาภูมิพลอดุลยเดชมหาราช บรมนาถบพิตร ตลอดรัชสมัยทรงปฏิบัติพระราชกรณียกิจเพื่อก่อเกิดประโยชน์อย่างยั่งยืนแก่ประเทศชาติและประโยชน์สุขประชาชนนานัปการ
กระทรวงยุติธรรม ได้จัดกิจกรรม เราทําความดี ด้วยหัวใจ เพื่อถวายเป็นพระราชกุศลเนื่องในโอกาสวันคล้ายวันสวรรคตพระบาทสมเด็จพระบรมชนกาธิเบศร มหาภูมิพลอดุลยเดชมหาราช บรมนาถบพิตร วันที่ ๑๓ ตุลาคม ของทุกปี ด้วยการบริจาคโลหิตร่วมกับศูนย์บริการโลหิตแห่งชาติ สภากาชาดไทย ระหว่าง วันที่ ๑๐ - ๑๑ ตุลาคม ๒๕๖๖ เวลา ๐๙.๐๐ - ๑๕.๐๐ น.
ในการนี้ รัฐมนตรีว่าการกระทรวงยุติธรรม พร้อมคณะผู้บริหาร ร่วมให้กําลังใจแก่บุคลากรกระทรวงยุติธรรมผู้บริจาคโลหิต ณ ห้องรับรอง ชั้น ๒ กระทรวงยุติธรรม
รัฐบาลไทย-ข่าวทำเนียบรัฐบาล-โฆษกรัฐบาลเผย รายงานล่าสุด Union Bank of Switzerland (UBS) ไม่มีความกังวลว่าไทยจะถูกลดเครดิตเรตติ้ง ยืนยันความมั่นคงด้านอัตราส่วนหนี้สาธารณะต่อ GDP ของไทย ยังยั่งยืน
วันจันทร์ที่ 9 ตุลาคม 2566
09/10/2566
โฆษกรัฐบาลเผย รายงานล่าสุด Union Bank of Switzerland (UBS) ไม่มีความกังวลว่าไทยจะถูกลดเครดิตเรตติ้ง ยืนยันความมั่นคงด้านอัตราส่วนหนี้สาธารณะต่อ GDP ของไทย ยังยั่งยืน
โฆษกรัฐบาลเผย รายงานล่าสุด Union Bank of Switzerland (UBS) ไม่มีความกังวลว่าไทยจะถูกลดเครดิตเรตติ้ง ยืนยันความมั่นคงด้านอัตราส่วนหนี้สาธารณะต่อ GDP ของไทย ยังยั่งยืน
วันนี้ (9 ตุลาคม 2566) นายชัย วัชรงค์ โฆษกประจําสํานักนายกรัฐมนตรีเปิดเผยถึงรายงานล่าสุดของ Union Bank of Switzerland (UBS) ธนาคารที่ใหญ่ที่สุดของสวิตเซอร์แลนด์และเป็นธนาคารเพื่อการลงทุนที่ใหญ่ที่สุดในโลก ในประเด็นเกี่ยวเนื่องกับความกังวลที่ว่าประเทศไทยอาจจะถูกลดเครดิตเรตติ้ง หากมีการเดินหน้ากระตุ้นเศรษฐกิจด้วยโครงการเติมเงิน 10,000 บาทผ่าน Digital Wallet นั้น
โฆษกประจําสํานักนายกรัฐมนตรีได้กล่าวถึง รายงานของ Union Bank of Switzerland (UBS) ว่าด้วยภาพรวมทางเศรษฐกิจของกลุ่มประเทศเอเชีย-แปซิฟิก (APAC Economic Perspective) โดยมีข้อความตอนหนึ่งระบุว่า แม้ว่าค่าใช้จ่ายทางการคลังยังมีความคลาดเคลื่อนอยู่บ้าง แต่ความยั่งยืนของหนี้ระยะยาวยังคงมั่นคงอยู่
อัตราส่วนหนี้สาธารณะต่อ GDP ของไทย ยังยั่งยืน จากรายงาน Article IV ฉบับล่าสุดของ IMF ระบุว่าอัตราส่วนหนี้สาธารณะต่อ GDP 70% นั้นสอดคล้องกับความยั่งยืนของหนี้ การปกป้องทางการเงินทางกฎหมายและสถาบันยังใช้งานได้ดี
โฆษกรัฐบาลย้ําว่า รายงานฉบับนี้ระบุอย่างชัดเจนว่า การวัดความน่าเชื่อถือของประเทศไทย (Sovereign Credit Rating) จะถูกลดระดับลงหรือไม่ ไม่ได้ขึ้นกับจากโครงการ Digital Wallet โดยสถาบันจัดอันดับหลายแห่งต่างมองว่า การถูกปรับอันดับความน่าเชื่อถือของประเทศจะมาจากความเสี่ยงในเรื่องแนวโน้มการจัดทําแผนการคลังระยะปานกลาง รวมถึงขึ้นอยู่กับการเติบโตของเศรษฐกิจ มากกว่าจะมองเพียงแค่นโยบายทางการเงินแบบใดแบบหนึ่ง
“เศรษฐกิจของประเทศในหลายปีที่ผ่านมาที่มีการเติบโตแทบจะต่ําที่สุดในกลุ่มประเทศอาเซียนด้วยกันและต่ํากว่าศักยภาพของประเทศ ซึ่งถือว่าเป็นปัจจัยเสี่ยงที่จําเป็นจะต้องได้รับการแก้ไขโดยเร่งด่วน ด้วยแผนการเพิ่มรายได้ครั้งใหญ่ให้กับประเทศเพื่อกระตุ้นให้เศรษฐกิจเติบโตขึ้นมาในอัตราเร่งที่สูงกว่าเดิมอย่างต่อเนื่องด้วยชุดนโยบายทั้งระยะสั้น (แน่นอนว่า Digital Wallet เป็นหนึ่งนโยบายในนั้นด้วย) รวมทั้งระยะกลาง และระยะยาว” นายชัย กล่าว
รัฐบาลไทย-ข่าวทำเนียบรัฐบาล-ครม.เห็นชอบการจัดทำพิธีสารว่าด้วยข้อกำหนดด้านมาตรการสุขอนามัยพืชสำหรับการส่งออกผลเสาวรสสดและต้นสนใบพาย จากราชอาณาจักรไทยไปยังสาธารณรัฐประชาชนจีน
วันอังคารที่ 10 ตุลาคม 2566
10/10/2566
ครม.เห็นชอบการจัดทําพิธีสารว่าด้วยข้อกําหนดด้านมาตรการสุขอนามัยพืชสําหรับการส่งออกผลเสาวรสสดและต้นสนใบพาย จากราชอาณาจักรไทยไปยังสาธารณรัฐประชาชนจีน
ครม.เห็นชอบการจัดทําพิธีสารว่าด้วยข้อกําหนดด้านมาตรการสุขอนามัยพืชสําหรับการส่งออกผลเสาวรสสดและต้นสนใบพาย จากราชอาณาจักรไทยไปยังสาธารณรัฐประชาชนจีน
วันนี้ (10 ต.ค. 66) นายชัย วัชรงค์ โฆษกประจําสํานักนายกรัฐมนตรี เปิดเผยว่า คณะรัฐมนตรีมีมติเห็นชอบตามที่กระทรวงเกษตรและสหกรณ์เสนอเห็นชอบร่างพิธีสาร จํานวน 2 เรื่อง ดังนี้ 1 ร่างพิธีสารว่าด้วยกําหนดด้านมาตรการสุขอนามัยพืชสําหรับการส่งออกผลเสาวรสสดจากราชอาณาจักรไทย (ไทย) ไปยังสาธารณรัฐประชาชนจีน (จีน) ระหว่าง กษ. และสํานักงานศุลกากรแห่งสาธารณรัฐประชาชนจีน [General Administration of Customs of People’s Republic of China (GACC)] (ร่างพิธีสารผลเสาวรสสดฯ) 2. ร่างพิธีสารว่าด้วยข้อกําหนดด้านมาตรการสุขอนามัยพืชสําหรับการส่งออกต้นสนใบพายจากไทยไปยังจีนระหว่าง กษ. และ GACC (ร่างพิธีสารต้นสนใบพายฯ)
นายชัย กล่าวว่า หากมีความจําเป็นต้องแก้ไขร่างเอกสารในส่วนที่ไม่ใช่สาระสําคัญหรือไม่ขัดต่อผลประโยชน์ของไทย ขอให้ส่วนราชการเจ้าของเรื่องดําเนินการได้โดยไม่ต้องเสนอคณะรัฐมนตรีเพื่อพิจารณาอีก โดยให้รัฐมนตรีว่าการกระทรวงเกษตรและสหกรณ์หรือผู้แทนเป็นผู้ลงนามในร่างพิธีสารผลเสาวรสสดฯ และร่างพิธีสารต้นสนใบพายฯ และมอบหมายให้กระทรวงการต่างประเทศ (กต.) จัดทําหนังสือมอบอํานาจเต็ม (Full Powers) ให้แก่รัฐมนตรีว่าการกระทรวงเกษตรและสหกรณ์ หรือผู้แทนที่ได้รับมอบหมายสําหรับลงนามในร่างพิธีสารผลเสาวรสสดฯ และร่างพิธีสารต้นสนใบพายฯ ซึ่งคาดว่าจะมีการลงนามในร่างพิธีสารทั้ง 2 ฉบับดังกล่าว ในระหว่างการเยือนจีนของนายกรัฐมนตรีช่วงกลางเดือนตุลาคม 2566 นี้
“การจัดทําร่างพิธีสารทั้ง 2 ฉบับ เป็นการกําหนดแนวทางการปฏิบัติสําหรับการส่งออกผลเสาวรสสดและต้นสน ใบพายไปยังจีนเพื่อให้เกษตรกรและผู้ส่งออกมีหลักปฏิบัติที่ชัดเจนในการดําเนินการและถือเป็นการสร้างความมั่นใจในคุณภาพของสินค้าไทยในตลาดจีน อีกทั้งยังเป็นการขยายโอกาสสร้างรายได้ให้แก่เกษตรกรไทยอีกด้วย โดยที่ผ่านมาไทยมีการส่งออกไม้ประดับไปยังจีนเป็นจํานวนมาก เช่น ต้นหน้าวัว ต้นชวนชม ต้นกระบองเพชร เป็นต้น แต่ต้นสนใบพายถือเป็นไม้ประดับชนิดแรกที่มีการจัดทําพิธีสารเพื่อกําหนดหลักเกณฑ์ด้านสุขอนามัยสําหรับพืช ในส่วนของการส่งออกผลไม้ไปยังจีนนั้น ที่ผ่านมาไทยมีการส่งออกผลไม้ที่สําคัญได้แก่ มะม่วง ลิ้นจี่ มังคุด ลําไย ทุเรียน ภายใต้บันทึกความเข้าใจร่วมกันด้านความร่วมมือด้านสุขอนามัยและสุขอนามัยพืช ซึ่งได้ผ่านความเห็นชอบจากคณะรัฐมนตรีเมื่อวันที่ 9 พฤศจิกายน 2547 ส่วนการจัดทําพิธีสารเพื่อกําหนดหลักเกณฑ์ด้านสุขอนามัยสําหรับพืชในทํานองเดียวกันนี้ กษ. แจ้งว่า ที่ผ่านมามีเพียงชมพู่เท่านั้นที่ได้ดําเนินการไปแล้ว โดยได้ผ่านความเห็นชอบจากคณะรัฐมนตรีเมื่อวันที่ 7 กรกฎาคม 2558” นายชัย กล่าว
รัฐบาลไทย-ข่าวทำเนียบรัฐบาล-กรมทางหลวง ลงนามข้อตกลงคุณธรรมโครงการทางหลวงพิเศษหมายเลข 82 สายทางยกระดับบางขุนเทียน - บ้านแพ้ว สำหรับการให้เอกชนร่วมลงทุนในการดำเนินงานและบำรุงรักษา (O&M)
วันอังคารที่ 10 ตุลาคม 2566
กรมทางหลวง ลงนามข้อตกลงคุณธรรมโครงการทางหลวงพิเศษหมายเลข 82 สายทางยกระดับบางขุนเทียน - บ้านแพ้ว สําหรับการให้เอกชนร่วมลงทุนในการดําเนินงานและบํารุงรักษา (O&M)
....
นายสราวุธ ทรงศิวิไล อธิบดีกรมทางหลวง กระทรวงคมนาคม ลงนามในข้อตกลงคุณธรรม (Integrity Pact: IP) โครงการทางหลวงพิเศษหมายเลข 82 สายทางยกระดับบางขุนเทียน - บ้านแพ้ว สําหรับการให้เอกชนร่วมลงทุนในการดําเนินงานและบํารุงรักษา (O&M) ร่วมกับผู้สังเกตการณ์ประกอบด้วย ดร.สุวัฒน์ วาณีสุบุตร (ผู้นําทีม) นายอนันต์ เกษเกษมสุข นางวาสนา สุทธิเดชานัย และนางสุจิตรา สุตตเขตต์ พร้อมทั้งประชุมเริ่มต้นโครงการร่วมกัน (Kick Off Meeting) โดยมีคณะผู้บริหารและเจ้าหน้าที่กรมทางหลวง (ทล.) คณะผู้บริหารองค์กรต่อต้านคอร์รัปชัน (ประเทศไทย) และสื่อมวลชน เข้าร่วมงานประมาณ 70 คน เมื่อวันที่ 10 ตุลาคม 2566 ณ ห้องมนัส คอวนิช ชั้น 2 อาคารพหลโยธิน ทล.
นายสราวุธ ทรงศิวิไล กล่าวถึงการลงนามข้อตกลงคุณธรรมครั้งนี้ว่าเป็นไปตามข้อกําหนดภายใต้ประกาศสํานักงานคณะกรรมการนโยบายรัฐวิสาหกิจ เรื่อง แนวทางปฏิบัติสําหรับการนําข้อตกลงคุณธรรมมาใช้กับโครงการร่วมลงทุนที่ดําเนินการตามพระราชบัญญัติการร่วมลงทุนระหว่างรัฐและเอกชน พ.ศ. 2562 พ.ศ. 2564 เพื่อสร้างความร่วมมือในการป้องกันการทุจริตในโครงการร่วมลงทุน ส่งผลให้กระบวนการคัดเลือกเอกชนเป็นไปด้วยความสุจริต โปร่งใส และได้รับการยอมรับจากทุกภาคส่วน โครงการทางหลวงพิเศษหมายเลข 82 สายทางยกระดับบางขุนเทียน - บ้านแพ้ว เปิดให้เอกชนร่วมลงทุนในการดําเนินงานและบํารุงรักษา (O&M) ในรูปแบบ PPP Gross Cost เป็นระยะเวลาไม่เกิน 32 ปี โดยระยะที่ 1 เอกชนจะเป็นผู้ออกแบบ ก่อสร้าง และติดตั้งงานระบบ และองค์ประกอบที่เกี่ยวข้อง ด้วยรูปแบบระบบจัดเก็บค่าธรรมเนียมผ่านทางอัตโนมัติแบบไม่มีไม้กั้น (ระบบ M-Flow) ทั้งโครงการ และต้องถ่ายโอนกรรมสิทธิ์ในทรัพย์สินที่ลงทุนให้ภาครัฐก่อนเริ่มดําเนินโครงการระยะที่ 2 เอกชน จะเป็นผู้ดําเนินงานและบํารุงรักษาโครงการทั้งหมด ทั้งงานโยธาในส่วนที่รัฐเป็นผู้ลงทุน และงานระบบในส่วนที่เอกชนเป็นผู้ลงทุน ตลอดจนเป็นผู้รับผิดชอบในการสร้างและนําส่งข้อมูลรายการผ่านทาง (Transaction Generation) ทั้งหมดให้แก่ภาครัฐ รวมทั้งดําเนินงานอื่นที่เกี่ยวข้องตามขอบเขตงานและเงื่อนไขที่กําหนด โดยเอกชนจะได้รับเงินค่าตอบแทนจากการให้บริการ กรมทางหลวงมีแผนการคัดเลือกเอกชนร่วมลงทุนให้แล้วเสร็จภายในปี 2567
ทล. ในฐานะหน่วยงานเจ้าของโครงการ นอกจากจะตระหนักถึงความสําคัญของการพัฒนาทางหลวงพิเศษระหว่างเมืองที่มีประสิทธิภาพ ล้ําสมัย ได้มาตรฐานในระดับสากลแล้ว ยังให้ความสําคัญกับการดําเนินโครงการร่วมลงทุนให้เป็นไปอย่างสุจริต เป็นธรรม และตรวจสอบได้ เพื่อส่งเสริมการขยายตัวด้านโลจิสติกส์ของภูมิภาค เพิ่มขีดความสามารถด้านการค้าการลงทุน และช่วยพัฒนาเศรษฐกิจและสังคมให้แก่ประเทศชาติได้อย่างยั่งยืน
รัฐบาลไทย-ข่าวทำเนียบรัฐบาล-​รมช.ไชยา มอบ ชป. แก้ปัญหาน้ำบรรเทาความเดือนร้อนพี่น้องเกษตรกร
วันพุธที่ 18 ตุลาคม 2566
​รมช.ไชยา มอบ ชป. แก้ปัญหาน้ําบรรเทาความเดือนร้อนพี่น้องเกษตรกร
​รมช.ไชยา มอบ ชป. แก้ปัญหาน้ําบรรเทาความเดือนร้อนพี่น้องเกษตรกร พร้อมสร้างงาน สร้างอาชีพ เปิดพื้นที่การค้าสินค้าเกษตรชายแดนช่องจอม จ.สุรินทร์
นายไชยา พรหมา รัฐมนตรีช่วยว่าการกระทรวงเกษตรและสหกรณ์ เปิดเผยภายหลังลงพื้นที่ตรวจราชการตามนโยบายกระทรวงเกษตรและสหกรณ์และเป็นประธานพิธีเปิดโครงการ “กระทรวงเกษตรและสหกรณ์พบประชาชน” ณ หอประชุมที่ว่าการอําเภอจอมพระ จังหวัดสุรินทร์ ว่า โครงการดังกล่าวมีวัตถุประสงค์ เพื่อบริการความรู้ด้านวิชาการให้แก่พี่น้องเกษตรกรในด้านพืช ด้านปศุสัตว์ และด้านประมง รวมถึงเพื่อจัดทําแนวทางการขับเคลื่อนโครงการในอนาคต รวมทั้งเผยแพร่องค์ความรู้ของหน่วยงานในสังกัดกระทรวงเกษตรฯ ผ่านการจัดนิทรรศการต่าง ๆ โดยมีเจ้าหน้าที่ให้ความรู้ ชี้แนะ และตอบคําถาม นอกจากนี้ จังหวัดสุรินทร์ ยังมีด่านช่องจอม ซึ่งถือเป็นตลาดแลกเปลี่ยนสินค้าระหว่างชาวไทยและชาวกัมพูชา ซึ่งในเร็วๆ นี้ ที่จะมีการเปิดเขตเศรษฐกิจการค้าช่องจอม จังหวัดสุรินทร์ ให้เกิดการค้าขายสินค้าเกษตรกับประเทศกัมพูชา ซึ่งไทยจะสร้างหลักประกันทางการค้ากับคู่ค้าให้เกิดความมั่นใจว่าสินค้าเกษตรไทยมีความปลอดภัย รวมถึงสร้างงาน สร้างอาชีพ สร้างรายได้ให้กับพี่น้องเกษตรกรในพื้นที่มากยิ่งขึ้น
หลังจากนั้น รมช.ไชยา ได้ลงพื้นที่ตรวจติดตามพื้นที่แก้มลิงกุดส้ม บ้านไกลเสนียด หมู่ 7 ตําบลหนองบัว อําเภอท่าตูม จังหวัดสุรินทร์ ซึ่งเป็นแหล่งน้ําธรรมชาติขนาดใหญ่ แต่มีสภาพตื้นเขิน ในฤดูฝนไม่สามารถกักเก็บน้ําได้อย่างเต็มประสิทธิภาพ และในฤดูแล้งขาดแคลนน้ําจนพี่น้องเกษตรกรไม่มีใช้ในการอุปโภค-บริโภคได้อย่างเพียงพอ รัฐมนตรีช่วยฯ ไชยา จึงได้มอบหมายให้กรมชลประทานเร่งสํารวจ ศึกษา และจัดการด้านปัญหาน้ํา โดยเร่งจัดทําโครงการก่อสร้างฝายกุดส้ม งบประมาณ 30,000,000 บาทโดยเสนอของบประมาณ 2568 เพื่อบรรเทาความเดือดร้อนของประชากรในพื้นที่อย่างเร่งด่วน
นอกจากนี้ รมช.ไชยา ได้เดินทางลงพื้นที่ตรวจติดตามโครงการแก้มลิงหนองปรง ณ ศาลากลางหมู่บ้าน บ้านหนองปล้อง หมู่ที่ 18 ตําบลท่าตูม อําเภอท่าตูม จังหวัดสุรินทร์ โดยพื้นที่ดังกล่าว ไม่สามารถคาดการณ์ล่วงหน้าได้ว่าในแต่ละปีจะเป็นพื้นที่น้ําท่วม หรือเกิดการขาดแคลนน้ํา จึงมีการขอให้จัดทําโครงการแก้มลิง เพื่อกักเก็บน้ําไว้ใช้อุปโภค-บริโภคได้ตลอดปี ซึ่งโครงการดังกล่าวเข้าสู่สภาเป็นลําดับต้น ๆ เรียบร้อยแล้ว
“จังหวัดสุรินทร์มีพรมแดนการค้าช่องจอมที่สามารถทําการค้าระหว่างประเทศได้เป็นอย่างดี ซึ่งช่องจอมเป็นเส้นทางข้ามแดนที่ใหญ่และสะดวกที่สุดของจังหวัดสุรินทร์ที่จะไปยังกัมพูชา หน่วยงานที่เกี่ยวข้องจึงต้องเร่งผลักดันในการสร้างศักยภาพในพื้นที่ เพื่อให้เปิดพื้นที่การค้าสินค้าเกษตร สร้างรายได้ให้กับเกษตรกร นอกจากนี้ จากการลงพื้นที่ยังพบว่า จังหวัดสุรินทร์มีศักยภาพในการปลูกหม่อนเลี้ยงไหมมากที่สุดในประเทศ โดยมีศูนย์หม่อนไหมเฉลิมพระเกียรติจังหวัดสุรินทร์ เป็นศูนย์การเรียนรู้ต้นแบบและถ่ายทอดองค์ความรู้ด้านการปลูกหม่อนเลี้ยงไหม เพื่อสร้างความรู้ความเข้าใจและพัฒนาทักษะฝีมือให้แก่เกษตรกรและประชาชนทั่วไปที่สนใจ" รมช.ไชยา กล่าวเสริม
รัฐบาลไทย-ข่าวทำเนียบรัฐบาล-รวอ.พิมพ์ภัทรา หารือแนวทางการใช้น้ำของโรงงานฯ ในนิคมฯ กับ บริษัทโกลบอล ยูทิลิตี้ เซอร์วิส จำกัด
วันพฤหัสบดีที่ 19 ตุลาคม 2566
19/10/2566
รวอ.พิมพ์ภัทรา หารือแนวทางการใช้น้ําของโรงงานฯ ในนิคมฯ กับ บริษัทโกลบอล ยูทิลิตี้ เซอร์วิส จํากัด
รวอ.พิมพ์ภัทรา หารือแนวทางการใช้น้ําของโรงงานฯ ในนิคมฯ กับ บริษัทโกลบอล ยูทิลิตี้ เซอร์วิส จํากัด
วันที่ 18 ตุลาคม 2566 นางสาวพิมพ์ภัทรา วิชัยกุล รัฐมนตรีว่าการกระทรวงอุตสาหกรรม ให้ นางเกตวลี นภาศัพท์ ประธานกรรมการบริษัท โกลบอล ยูทิลิตี้ เซอร์วิส จํากัด พร้อมคณะ เข้าพบ เพื่อแสดงความยินดีในโอกาสเข้ารับตําแหน่ง พร้อมหารือแนวนโยบายเกี่ยวกับการให้บริการระบบสาธารณูปโภคและสิ่งแวดล้อม โดยมี นางสาวศิรินันท์ ศิริพานิช ผู้ช่วยรัฐมนตรีประจํากระทรวงอุตสาหกรรม นายณัฐพล รังสิตพล ปลัดกระทรวงอุตสาหกรรม นางสาวไพลิน เทียนสุวรรณ เลขานุการรัฐมนตรีว่าการกระทรวงอุตสาหกรรม นายวีริศ อัมระปาล ผู้ว่าการการนิคมแห่งประเทศไทย เข้าร่วมด้วย ณ รับรอง 2 ชั้น 2 อาคารสํานักงานปลัดกระทรวงอุตสาหกรรม
ทั้งนี้ บริษัท โกลบอล ยูทิลิตี้ เซอร์วิส จํากัด เป็นบริษัทที่ดําเนินธุรกิจด้านการให้บริหารจัดการระบบสาธารณูปโภคและสิ่งแวดล้อม ให้แก้หน่วยงานภาครัฐและเอกชน อาทิเช่น การบริหารจัดการระบบสาธารณูปโภค และการจัดการการควบคุมระบบน้ํา ซึ่งได้ดําเนินการดูแลให้การนิคมอุตสาหกรรมแห่งประเทศไทย พร้อมกันนี้ ได้หารือถึงแนวทางสถานการณ์การใช้น้ําของโรงงานอุตสาหกรรม ภายในนิคมฯ ให้เพียงพอต่อความต้องการในการใช้น้ํา โดยไม่กระทบกับแหล่งน้ําของภาคการเกษตรของเกษตรกร ตลอดจนการวางแผนรับสถานการณ์น้ําแล้งในอนาคตอีกด้วย
รัฐบาลไทย-ข่าวทำเนียบรัฐบาล-โฆษกรัฐบาล เผย นายกฯ หารือผู้บริหาร GDS ย้ำโครงสร้างพื้นฐานด้านความเชื่อมโยงของไทยที่แข็งแกร่ง พร้อมรองรับการขยายการลงทุน และหารือเพิ่มโอกาสความร่วมมือขยายการลงทุนร่วมกับ Tencent
วันพฤหัสบดีที่ 19 ตุลาคม 2566
19/10/2566
โฆษกรัฐบาล เผย นายกฯ หารือผู้บริหาร GDS ย้ําโครงสร้างพื้นฐานด้านความเชื่อมโยงของไทยที่แข็งแกร่ง พร้อมรองรับการขยายการลงทุน และหารือเพิ่มโอกาสความร่วมมือขยายการลงทุนร่วมกับ Tencent
โฆษกรัฐบาล เผย นายกฯ หารือผู้บริหาร GDS ย้ําโครงสร้างพื้นฐานด้านความเชื่อมโยงของไทยที่แข็งแกร่ง พร้อมรองรับการขยายการลงทุน และหารือเพิ่มโอกาสความร่วมมือขยายการลงทุนร่วมกับ Tencent
วันนี้ (19 ตุลาคม 2566) เวลา 13.50 น. (ตามเวลาท้องถิ่นกรุงปักกิ่งซึ่งเร็วกว่าประเทศไทย 1 ชม.) นายสัตวแพทย์ชัย วัชรงค์ โฆษกประจําสํานักนายกรัฐมนตรี เปิดเผยว่า Ms. Jamie Khoo, Chief Operating Officer, GDS เข้าเยี่ยมคารวะ นายเศรษฐา ทวีสิน นายกรัฐมนตรีและรัฐมนตรีว่าการกระทรวงการคลัง โดย GDS Holdings Limited เป็นบริษัทที่ให้บริการฐานข้อมูลที่มีคุณภาพสูง (High Performance Data Centers) เพื่อช่วยสนับสนุนการบริหารจัดการข้อมูลอย่างมีประสิทธิภาพและเป็นระบบ บนเครือข่ายเทคโนโลยีสารสนเทศ บริษัทมีเป้าหมายใช้พลังงานสะอาดในการประกอบกิจการทั้งสิ้นในปี 2573 สําหรับกิจการ Data Center ในจีน
บริษัท GDS กําลังพิจารณาการลงทุนในไทย เนื่องจากเศรษฐกิจดิจิทัลมีการเติบโตอย่างรวดเร็ว และตอบสนองความต้องการของลูกค้า โดยปัจจัยสําคัญต่อการตัดสินใจการลงทุน ได้แก่ มีไฟฟ้าที่เพียงพอในราคาที่แข่งขันได้ พลังงานสะอาดที่จะใช้ และระบบ security and connectivity โดยนายกรัฐมนตรี ได้ให้ BOI ดูแลเรื่องการลงทุนของบริษัทให้ราบรื่น และเกิดประโยชน์ต่อเศรษฐกิจ อีกทั้งหลายบริษัทสําคัญได้เริ่มเข้าไปลงทุนในไทยแล้ว ด้วยปัจจัยด้านศักยภาพของรัฐบาล และนโยบายสนับสนุนการลงทุนจากรัฐบาล จึงต้องการให้บริษัทฯ มั่นใจการลงทุนในไทย
ต่อจากนั้นเวลา 14.10 น. (ตามเวลาท้องถิ่นกรุงปักกิ่งซึ่งเร็วกว่าประเทศไทย 1 ชม.) นายสัตวแพทย์ชัย วัชรงค์ โฆษกประจําสํานักนายกรัฐมนตรี เปิดเผยว่า Mr. Dowson Tong, Senior Executive Vice-President CEO, Tencent เข้าเยี่ยมคารวะ นายเศรษฐา ทวีสิน นายกรัฐมนตรีและรัฐมนตรีว่าการกระทรวงการคลัง โดย Tencent เป็นบริษัทผู้ให้บริการอินเทอร์เน็ตรายใหญ่ของประเทศจีน ให้บริการแพลตฟอร์มโซเชียลและบริการเนื้อหาดิจิทัลภายใต้กลยุทธ์ “การเชื่อมต่อ” ผ่าน Internet Platform ชั้นนําของ Tencent ในจีน ได้แก่ QQ (QQ Instant Messenger), Weixin หรือ WeChat, QQ.com, QQ Games และ Qzone เป็นต้น ซึ่งในโอกาสนี้ ทั้งสองฝ่ายได้พูดคุยหารือเพื่อส่งเสริมความร่วมมือระหว่างกัน
รัฐบาลไทย-ข่าวทำเนียบรัฐบาล-บขส. จัดพื้นที่ในสถานีขนส่งหมอชิต 2 รองรับแรงงานชาวไทยที่เดินทางกลับจากอิสราเอล พร้อมจัดรถโดยสารรับ-ส่ง จากสนามบินกลับภูมิลำเนา โดยไม่คิดค่าใช้จ่าย
วันพฤหัสบดีที่ 19 ตุลาคม 2566
บขส. จัดพื้นที่ในสถานีขนส่งหมอชิต 2 รองรับแรงงานชาวไทยที่เดินทางกลับจากอิสราเอล พร้อมจัดรถโดยสารรับ-ส่ง จากสนามบินกลับภูมิลําเนา โดยไม่คิดค่าใช้จ่าย
....
นายสัญลักข์ ปัญวัฒนลิขิต กรรมการผู้จัดการใหญ่ บริษัท ขนส่ง จํากัด (บขส.) กระทรวงคตมนาคม เปิดเผยว่า บขส.พร้อมช่วยเหลือและอํานวยความสะดวกแรงงานไทยที่เดินทางกลับจากประเทศอิสราเอล จากสถานการณ์ความไม่สงบในภูมิภาคตะวันออกกลาง ตามข้อสั่งการของนายสุรพงษ์ ปิยะโชติ รัฐมนตรีช่วยว่าการกระทรวงคมนาคม ที่ได้มอบหมายให้ บขส. ร่วมสนับสนุนภารกิจดังกล่าว
โดยวันนี้ (19 ต.ค. 66) บขส. ได้จัดรถโดยสาร รับ-ส่ง แรงงานไทย จากท่าอากาศยานสุวรรณภูมิ จํานวน 2 เที่ยวบิน มายังสถานีขนส่งผู้โดยสารกรุงเทพ (จตุจักร) หรือหมอชิต 2 รวมจํานวน 312 คน และได้จัดพื้นที่ บริเวณชั้น 1 (ด้านทิศเหนือ) ของสถานีขนส่งหมอชิต 2 สําหรับให้แรงงานไทยได้พักคอยระหว่างรอขึ้นรถโดยสาร เพื่อเดินทางกลับภูมิลําเนา
กรรมการผู้จัดการใหญ่ บขส. กล่าวด้วยว่า บขส. ได้จัดรถโดยสาร รับ-ส่ง แรงงานไทยกลับภูมิลําเนามาอย่างต่อเนื่อง ตั้งแต่เมื่อวันที่ 12 ตุลาคม 2566 จนถึงปัจจุบัน รวมกว่า 1,161 คน ซึ่ง บขส. พร้อมให้ความช่วยเหลือแรงงานไทย เดินทางกลับภูมิลําเนา โดยไม่เสียค่าใช้จ่าย
รัฐบาลไทย-ข่าวทำเนียบรัฐบาล-‘ประเสริฐ’ พ้อ! นายกฯ ไปทำงานเพื่อประเทศชาติ กลับถูกตัดต่อ ชี้ผิดพ.ร.บ.คอมฯ หลังเจอมือดีดัดแปลงภาพเยือนจีน ส่งผลลบต่อภาพลักษณ์ประเทศ
วันพฤหัสบดีที่ 19 ตุลาคม 2566
‘ประเสริฐ’ พ้อ! นายกฯ ไปทํางานเพื่อประเทศชาติ กลับถูกตัดต่อ ชี้ผิดพ.ร.บ.คอมฯ หลังเจอมือดีดัดแปลงภาพเยือนจีน ส่งผลลบต่อภาพลักษณ์ประเทศ
‘ประเสริฐ’ พ้อ! นายกฯ ไปทํางานเพื่อประเทศชาติ กลับถูกตัดต่อ ชี้ผิดพ.ร.บ.คอมฯ หลังเจอมือดีดัดแปลงภาพเยือนจีน ส่งผลลบต่อภาพลักษณ์ประเทศ
นายประเสริฐ จันทรรวงทอง รัฐมนตรีว่าการกระทรวงดิจิทัลเพื่อเศรษฐกิจและสังคม (ดีอี) กล่าวว่า กระทรวงดีอี ได้เข้าร่วมคณะกับนายเศรษฐา ทวีสิน นายกรัฐมนตรี และ รมว.คลัง ในการเข้าร่วมการประชุมเวทีข้อริเริ่มสายแถบและเส้นทาง (Belt and Road Forum for International Coperration - BRF) ครั้งที่ 3 และการเยือนสาธารณรัฐประชาชนจีนอย่างเป็นทางการระหว่างวันที่ 16-19 ตุลาคมนี้ ตามคําเชิญของ นายสี จิ้นผิง ประธานาธิบดีแห่งสาธารณรัฐประชาชนจีน และเยือนสาธารณรัฐประชาชนจีนอย่างเป็นทางการ ตามคําเชิญของ นายหลี่ เฉียง นายกรัฐมนตรีสาธารณรัฐประชาชนจีน โดยมีภารกิจในการหารือกับ บริษัท Xiaomi และ Alibaba Group ถึงการพัฒนาเศรษฐกิจของไทยในด้านดิจิทัล พร้อมขยายความร่วมมือด้านการลงทุน ด้านเทคโนโลยี และอีคอมเมิร์ซ
จากนั้นได้เข้าร่วมการประชุม High - level Forum on Digital Economy ภายใต้หัวข้อ “Digital Economy as a new Source of Growth” ในห้วงการประชุมเวทีข้อริเริ่มสายแถบและเส้นทาง ครั้งที่ 3
สําหรับการเดินทางครั้งนี้ เป็นโอกาสที่ดีมาก เพราะนายเศรษฐา ทวีสิน นายกรัฐมนตรี และ นายหลี่ เฉียง นายกรัฐมนตรีสาธารณรัฐประชาชนจีน ได้สานความสัมพันธ์ให้แน่นแฟ้นมากยิ่งขึ้นระหว่างไทย-จีน รวมถึงความร่วมมือด้านเศรษฐกิจ ที่ทั่วโลกกําลังเผชิญกับความท้าทายในหลากหลายมิติ ผ่านความร่วมมือด้านการค้า การลงทุนเพื่อฟื้นฟูเศรษฐกิจต่อสถานการณ์โลก ที่สําคัญ ในการพูดคุย ได้เกิดการหารือถึงความร่วมมือด้านความมั่นคงปลอดภัยทางไซเบอร์ และการเร่งรัดปราบปรามอาชญากรรมข้ามชาติ พร้อมร่วมกันแก้ไขปัญหา Call Center การพนันออนไลน์ ซึ่งส่งผลกระทบอย่างกว้างขวางต่อประชาชนไทย – จีน
อย่างไรก็ตาม ในการเยือนจีนครั้งนี้ สิ่งหนึ่งที่ส่งผลต่อภาพลักษณ์ของประเทศไทย และเป็นสิ่งที่ไม่ควรกระทําอย่างยิ่ง คือ ในโลกออนไลน์ ได้มีการส่งต่อรูป และข้อความที่เป็นภาพตัดต่อ บิดเบือน เกี่ยวกับการเดินทางไปจีนในครั้งนี้ ของนายกรัฐมนตรี ทําให้เกิดความเสียหายทั้งแก่ตัวบุคคล และภาพลักษณ์ของประเทศ โดยผู้ที่ทําการตัดต่อ ส่งต่อ และบิดเบือนเนื้อหา ถือว่ามีความผิดตามพระราชบัญญัติว่าด้วยการกระทําความผิดเกี่ยวกับคอมพิวเตอร์ (พ.ร.บ.คอมฯ) มาตรา 14 นําเข้าสู่ระบบคอมพิวเตอร์ซึ่งข้อมูลคอมพิวเตอร์ที่บิดเบือน หรือปลอมไม่ว่าทั้งหมดหรือบางส่วน หรือข้อมูลคอมพิวเตอร์อันเป็นเท็จ โดยประการที่น่าจะเกิดความเสียหาย แก่ประชาชน อันมิใช่การกระทําความผิดฐานหมิ่นประมาทตามประมวลกฎหมายอาญา ต้องระวางโทษจําคุกไม่เกิน 5 ปี หรือปรับไม่เกินหนึ่งแสนบาท หรือทั้งจําทั้งปรับ
“ดีอี มีความไม่สบายใจ และเห็นใจนายกรัฐมนตรี ที่เดินทางไปปฏิบัติภารกิจเพื่อประเทศ แต่กลับมาโดนตัดต่อภาพ ดัดแปลงภาพ รวมถึงมีข้อความที่บั่นทอนการทํางานพอสมควร จึงขอความเห็นใจจากประชาชน ให้มองในส่วนดี ส่วนที่เป็นการทํางาน วัตถุประสงค์ และเป้าหมายของการไปในครั้งนี้ของนายกฯ มากกว่าไปโฟกัสในเรื่องการแต่งกาย และขอให้งดแชร์ งดส่งต่อ เพราะนอกจากไม่เกิดผลดีแล้ว อาจถูกดําเนินคดีทางกฎหมายได้” นายประเสริฐ กล่าว
__________________
รัฐบาลไทย-ข่าวทำเนียบรัฐบาล-รัฐมนตรีว่าการกระทรวงยุติธรรม นำคณะผู้บริหารกระทรวงยุติธรรม ร่วมประชุมกับคณะกรรมาธิการการกฎหมาย การยุติธรรมและสิทธิมนุษยชน สภาผู้แทนราษฎร
วันพฤหัสบดีที่ 19 ตุลาคม 2566
19/10/2566
รัฐมนตรีว่าการกระทรวงยุติธรรม นําคณะผู้บริหารกระทรวงยุติธรรม ร่วมประชุมกับคณะกรรมาธิการการกฎหมาย การยุติธรรมและสิทธิมนุษยชน สภาผู้แทนราษฎร
รัฐมนตรีว่าการกระทรวงยุติธรรม นําคณะผู้บริหารกระทรวงยุติธรรม ร่วมประชุมกับคณะกรรมาธิการการกฎหมาย การยุติธรรมและสิทธิมนุษยชน สภาผู้แทนราษฎร
ในวันพุธที่ ๑๘ ตุลาคม ๒๕๖๖ เวลา ๑๐.๐๐ น. พันตํารวจเอก ทวี สอดส่อง รัฐมนตรีว่าการกระทรวงยุติธรรม พร้อมด้วยนายวัลลภ นาคบัว รองปลัดกระทรวงยุติธรรม และคณะผู้บริหารของส่วนราชการในกระทรวงยุติธรรม เข้าร่วมประชุมกับคณะกรรมาธิการการกฎหมาย การยุติธรรมและสิทธิมนุษยชน สภาผู้แทนราษฎร นําโดย นายกมลศักดิ์ ลีวาเมาะ ประธานคณะกรรมาธิการฯ พร้อมคณะ ณ ห้องประชุมกรรมาธิการ CB 406 ชั้น 4 อาคารรัฐสภา สํานักงานเลขาธิการสภาผู้แทนราษฎร โดยการประชุมฯ ดังกล่าวมีวัตถุประสงค์เพื่อหารือกรอบแนวทางความร่วมมือในการดําเนินงานด้านกฎหมาย กระบวนการยุติธรรม และสิทธิมนุษยชน ระหว่างกระทรวงยุติธรรมและคณะกรรมาธิการฯ
ในการนี้ คณะกรรมาธิการฯ ได้ร่วมแลกเปลี่ยนข้อคิดเห็นและข้อเสนอแนะต่าง ๆ ต่อการดําเนินงานของกระทรวงยุติธรรมในหลายประเด็น อาทิ การปรับปรุงแก้ไขพระราชบัญญัติค่าตอบแทนผู้เสียหายฯ กรณียกประโยชน์ความสงสัยให้จําเลยในคดีอาญา ความคืบหน้าของแผนปฏิบัติการระดับชาติว่าด้วยธุรกิจกับสิทธิมนุษยชน ระยะที่ 2 นโยบายและแนวทางการคุ้มครองนักปกป้องสิทธิมนุษยชน บทบาทของกระทรวงยุติธรรมในการผลักดันกฎหมายระหว่างประเทศด้านสิทธิมนุษยชนหลักการไม่ส่งกลับผู้ลี้ภัยตามพระราชบัญญัติป้องกันและปรามการทรมานฯ การบังคับใช้กฎหมายให้เกิดประสิทธิภาพ ปัญหานักโทษล้นเรือนจํา กระบวนการบําบัดฟื้นฟูผู้เสพยาเสพติดที่ครอบคลุมทั้งมิติสังคมและมิติสาธารณสุข นโยบายและแนวปฏิบัติในการใส่โซ่ตรวน และการย้ายเรือนจําออกจากพื้นที่ชุมชน เป็นต้น
ทั้งนี้ ผู้แทนจากหน่วยงานในกระทรวงยุติธรรม ได้ร่วมให้ข้อมูลแก่คณะกรรมาธิการฯ พร้อมทั้งจะได้นําข้อเสนอแนะดังกล่าวไปประยุกต์ใช้ให้เหมาะสมกับภารกิจของหน่วยงาน เพื่อเพิ่มประสิทธิภาพในการทํางานและประโยชน์สุดต่อประชาชนและประเทศชาติต่อไป
รัฐบาลไทย-ข่าวทำเนียบรัฐบาล-รวอ.พิมพ์ภัทรา หารือผู้ว่าฯ จังหวัดวากายามะ ญี่ปุ่น ร่วมพัฒนาอุตสาหกรรมเครื่องเขิน สอดรับนโยบาย Soft Power
วันพฤหัสบดีที่ 19 ตุลาคม 2566
19/10/2566
รวอ.พิมพ์ภัทรา หารือผู้ว่าฯ จังหวัดวากายามะ ญี่ปุ่น ร่วมพัฒนาอุตสาหกรรมเครื่องเขิน สอดรับนโยบาย Soft Power
รวอ.พิมพ์ภัทรา หารือผู้ว่าฯ จังหวัดวากายามะ ญี่ปุ่น ร่วมพัฒนาอุตสาหกรรมเครื่องเขิน สอดรับนโยบาย Soft Power
วันนี้ (18 ตุลาคม 2566) นางสาวพิมพ์ภัทรา วิชัยกุล รัฐมนตรีว่าการกระทรวงอุตสาหกรรม ให้นายคิชิโมโตะ ชูเฮ (Mr. KISHIMOTO Shuhei) ผู้ว่าราชการจังหวัดวากายามะ ประเทศญี่ปุ่น และคณะ เข้าหารือในประเด็นการสนับสนุนและส่งเสริมการพัฒนาวิสาหกิจขนาดกลางและขนาดย่อม (SMEs) โดยมีนางสาวศิรินันท์ ศิริพานิช ผู้ช่วยรัฐมนตรีประจํากระทรวงอุตสาหกรรม นายณัฐพล รังสิตพล ปลัดกระทรวงอุตสาหกรรม นายภาสกร ชัยรัตน์ ผู้ตรวจราชการกระทรวงอุตสาหกรรม รักษาราชการแทนอธิบดีกรมส่งเสริมอุตสาหกรรม นายวีริศ อัมระปาล ผู้ว่าการการนิคมอุตสาหกรรมแห่งประเทศไทย นางสาวไพลิน เทียนสุวรรณ เลขานุการรัฐมนตรีว่าการกระทรวงอุตสาหกรรม และผู้บริหารกระทรวงอุตสาหกรรม เข้าร่วมด้วย ณ ห้องประชุม อก.1 ชั้น 2 อาคารสํานักงานปลัดกระทรวงอุตสาหกรรม
กระทรวงอุตสาหกรรมและจังหวัดวากายามะ ได้มีการลงนามความร่วมมือในการพัฒนาผู้ประกอบการในภาคอุตสาหกรรมและ SMEs ร่วมกัน เมื่อเดือนพฤษภาคมในปี 2019 โดยได้มีความร่วมมือในหลากหลายกิจกรรม โดยเฉพาะในกลุ่มอุตสาหกรรมเครื่องเขิน ที่ทั้ง 2 ฝ่ายมีการแลกเปลี่ยนแนวคิด เทคนิคเพื่อพัฒนา รูปแบบผลิตภัณฑ์ และสะท้อนให้เห็นถึงวัฒนธรรมที่สามารถเชื่อมโยงและต่อยอดการสร้างมูลค่า ทั้งยังสอดคล้องกับนโยบายการส่งเสริม Soft Power ของรัฐบาลที่สนับสนุนการใช้ภูมิปัญญา ศิลปะวัฒนธรรม เป็นเครื่องมือในการเพิ่มมูลค่าผลิตภัณฑ์และขับเคลื่อนการเจริญเติบโตของเศรษฐกิจไทย และการมาเยือนในครั้งนี้จังหวัดวากายามะ อยากให้เกิดการกระตุ้นอุตสาหกรรมท่องเที่ยว พร้อมชักชวนนักลงทุนไทยไปลงทุนในอุตสาหกรรมโรงแรมหรู ของจังหวัดวากายามะ (Luxury Hotels) อีกด้วย
รัฐบาลไทย-ข่าวทำเนียบรัฐบาล-รมช.ไชยา มอบนโยบายให้กรมหม่อนไหมร่วมมือ อบจ. ผลักดันผ้าไทยแต่ละจังหวัดให้เป็นที่รู้จักทั่วโลก
วันพุธที่ 18 ตุลาคม 2566
รมช.ไชยา มอบนโยบายให้กรมหม่อนไหมร่วมมือ อบจ. ผลักดันผ้าไทยแต่ละจังหวัดให้เป็นที่รู้จักทั่วโลก
รมช.ไชยา มอบนโยบายให้กรมหม่อนไหมร่วมมือ อบจ. ผลักดันผ้าไทยแต่ละจังหวัดให้เป็นที่รู้จักทั่วโลก
นายไชยา พรหมา รัฐมนตรีช่วยว่าการกระทรวงเกษตรและสหกรณ์ เปิดเผยภายหลังลงพื้นที่ตรวจราชการตามนโยบายกระทรวงเกษตรและสหกรณ์ ณ ศูนย์หม่อนไหมเฉลิมพระเกียรติสมเด็จพระนางเจ้าสิริกิติ์พระบรมราชินีนาถ จังหวัดสุรินทร์ ว่า ขอชื่นชมศูนย์หม่อนไหมฯ ของจังหวัดสุรินทร์ ที่มีส่วนช่วยให้ผ้าไหมสุรินทร์ เป็นที่รู้จัก มีความโดดเด่นเป็นเอกลักษณ์ ซึ่งไทยเคยตัดชุดด้วยผ้าไหมสุรินทร์มอบเป็นของขวัญที่ระลึกให้แก่ผู้นําเขตเศรษฐกิจในการประชุมบนเวทีโลก (APEC) และได้รับเสียงชื่นชมอย่างมาก จึงขอมอบนโยบายให้กรมหม่อนไหมช่วยส่งเสริมและผลักดันผ้าไหมไทยให้เป็น Soft Power ที่มีคนรู้จักไปทั่วโลก ซึ่งผ้าไหมไทยต้องสามารถสวมใส่ได้ทุกเพศ ทุกวัย ไม่แก่ ไม่ร้อน ดูแลรักษาง่าย ตามนโยบาย "ตลาดนํา นวัตกรรมเสริม เพิ่มรายได้" ของรัฐบาลนายกรัฐมนตรี (นายเศรษฐา ทวีสิน)
"อยากให้นักออกแบบรุ่นใหม่เข้ามาร่วมกันสร้างสรรค์ผลงานจากผ้าไหมไทยให้ไปอยู่บนเวทีแฟชั่นระดับโลก หรือเป็นส่วนหนึ่งของสินค้าแบรนด์เนมให้เป็นที่รู้จักอย่างกว้างขวางต่อไป และควรให้ผู้มีชื่อเสียงระดับโลกมาช่วยส่งเสริมผ้าไทยอย่าง ลิซ่า Blackpink ที่ได้มาเที่ยวจังหวัดพระนครศรีอยุธยา และมีคนหาซื้อชุดใส่ตามเป็นจํานวนมาก ถือเป็นการผลักดันผ้าไหมไทยสู่ตลาดโลกอีกทางหนึ่ง ทั้งนี้ ต้องการให้กรมหม่อนไหมร่วมงานกับองค์การบริหารส่วนจังหวัดทุกจังหวัด ช่วยส่งเสริมผ้าไทยเอกลักษณ์ในแต่ละจังหวัด ให้เป็นที่รู้จักในวงกว้างต่อไป" รมช. ไชยา กล่าวเสริม
ในโอกาสนี้ รมช.ไชยา ได้เยี่ยมชมศูนย์เรียนรู้เชิงอนุรักษ์ผลิตภัณฑ์หม่อนไหมและไม้ย้อมสี พร้อมพูดคุยและให้กําลังใจเจ้าหน้าที่ในศูนย์หม่อนไหมฯ อีกด้วย
รัฐบาลไทย-ข่าวทำเนียบรัฐบาล-รองปลัดเศรษฐเกียรติฯ นำทีมไทยบุกอเมริกา หารือเทคโนโลยีด้านการเกษตร
วันพฤหัสบดีที่ 19 ตุลาคม 2566
รองปลัดเศรษฐเกียรติฯ นําทีมไทยบุกอเมริกา หารือเทคโนโลยีด้านการเกษตร
รองปลัดเศรษฐเกียรติฯ นําทีมไทยบุกอเมริกา หารือเทคโนโลยีด้านการเกษตร
นายเศรษฐเกียรติ กระจ่างวงษ์ รองปลัดกระทรวงเกษตรและสหกรณ์ นําคณะผู้แทนไทย ได้แก่ นายสุรกิตติ ศรีกุล ผู้ทรงคุณวุฒิด้านการผลิตพืช กรมวิชาการเกษตร นายภาณุวัฒน์ เนียมเปรม รองกรรมการผู้จัดการอาวุโส (สายธุรกิจไก่เนื้อ) บริษัท เจริญโภคภัณฑ์อาหาร จํากัด (มหาชน) และเจ้าหน้าที่ที่เกี่ยวข้อง เข้าร่วมการศึกษาดูงานภาคอุตสาหกรรมเกษตรและอาหาร ณ สหรัฐอเมริกา ระหว่างวันที่ 14 - 22 ตุลาคม 2566 โดยมีหน่วยงาน National Association of State Departments of Agriculture (NASDA) แห่งสหรัฐอเมริกาเป็นผู้รับผิดชอบการศึกษาดูงานดังกล่าว
สําหรับการศึกษาดูงานครั้งนี้ มีวัตถุประสงค์เพื่อแลกเปลี่ยนข้อมูลและประสบการณ์ด้านการใช้เทคโนโลยีที่ทันสมัยในการทําอุตสาหกรรมเกษตร ซึ่งประกอบด้วยการศึกษาดูงานในหน่วยงานที่เกี่ยวข้องกับอุตสาหกรรมเกษตรของสหรัฐอเมริกา เช่น บริษัท McGehee Producers Gin (บริษัทด้านการบริหารจัดการอุตสาหกรรมการผลิตฝ้ายและจัดจําหน่ายเส้นใยฝ้าย) สํานักงาน Little Rock Port Authority (ท่าเรือ (ทางแม่น้ํา) ขนาดใหญ่ในเมือง Little Rock) ศูนย์วิจัยและส่งเสริมข้าวของมหาวิทยาลัยอาร์คันซอ ฟาร์ม Isbell โรงสีข้าวของบริษัท Origami Sake และบริษัท Bruce Oakley (บริษัทด้านการขนส่ง การกระจาย และการค้าสินค้า) เป็นต้น
ทั้งนี้ รองปลัดกระทรวงเกษตรและสหกรณ์ได้ร่วมหารือแลกเปลี่ยนข้อคิดเห็นกับเจ้าหน้าที่ NASDA เกี่ยวกับเทคโนโลยีสมัยใหม่ในการพัฒนาภาคอุตสาหกรรมเกษตร รวมทั้งการแก้ไขปัญหาเรื่องสิ่งแวดล้อม เพื่อการเกษตรกรรมอย่างยั่งยืนด้วย
รัฐบาลไทย-ข่าวทำเนียบรัฐบาล-โฆษกรัฐบาลเผย นายกฯ สะเทือนใจกับข่าวโศกนาฏกรรมที่โรงพยาบาล อัล-อะห์ลี อัล-อาระบี แบปทิสต์
วันพุธที่ 18 ตุลาคม 2566
18/10/2566
โฆษกรัฐบาลเผย นายกฯ สะเทือนใจกับข่าวโศกนาฏกรรมที่โรงพยาบาล อัล-อะห์ลี อัล-อาระบี แบปทิสต์
โฆษกรัฐบาลเผย นายกฯ สะเทือนใจกับข่าวโศกนาฏกรรมที่โรงพยาบาล อัล-อะห์ลี อัล-อาระบี แบปทิสต์
นายสัตวแพทย์ชัย วัชรงค์ โฆษกประจําสํานักนายกรัฐมนตรีเปิดเผยว่า นายเศรษฐา ทวีสิน นายกรัฐมนตรีและรัฐมนตรีว่าการกระทรวงการคลัง ได้รับทราบการโจมตีโรงพยาบาลอัล-อะห์ลี อัล-อาระบี แบปทิสต์ (al-Ahli al-Arabi Baptist Hospital) ณ ฉนวนกาซา เมื่อคืนที่ผ่านมา (17 ตุลาคม 2566) ซึ่งมีผู้เสียชีวิตหลายร้อยราย และมีผู้บาดเจ็บจํานวนมาก พร้อมกล่าวแสดงความเสียใจอย่างสุดซึ้ง ในนามรัฐบาลและประชาชนชาวไทยกับความสูญเสียต่อครอบครัวของเหยื่อ และขอให้ผู้บาดเจ็บฟื้นตัวโดยเร็ว
โดยนายกรัฐมนตรีเผยแพร่ข้อความผ่าน X (ทวิตเตอร์) ว่ารู้สึกสะเทือนใจและเสียใจอย่างยิ่งที่ได้ทราบข่าวโศกนาฏกรรมที่โรงพยาบาล อัล อาห์ลี อาหรับ ทางตอนเหนือของฉนวนกาซาเมื่อคืนนี้ นายกรัฐมนตรีแสดงความเสียใจอย่างสุดซึ้งไปยังครอบครัวผู้สูญเสียจากเหตุการณ์นี้ พลเรือนผู้บริสุทธิ์ในความขัดแย้งต้องได้รับความคุ้มครอง ภายใต้กฎหมายมนุษยธรรมระหว่างประเทศครับ ทั้งนี้ โฆษกฯ ระบุว่าการโจมตีโรงพยาบาลอัล-อะห์ลี อัล-อาระบี แบปทิสต์ (al-Ahli al-Arabi Baptist Hospital) ถือเป็นการผิดกฎหมายมนุษยธรรมระหว่างประเทศอย่างรุนแรง เนื่องจากเป็นการโจมตีโรงพยาบาล ซึ่งตามหลักสงครามจะไม่โจมตีโรงพยาบาล โรงเรียน และไม่มีพลเรือนเป็นเป้า
โดยกระทรวงต่างประเทศได้ออกแถลงการณ์มีเนื้อความดังนี้ ประเทศไทยรู้สึกสะเทือนใจและเสียใจอย่างสุดซึ้งต่อเหตุการณ์การโจมตีโรงพยาบาล Al Ahli Arab ทางตอนเหนือของฉนวนกาซา ซึ่งส่งผลให้มีพลเรือนผู้บริสุทธิ์บาดเจ็บและเสียชีวิตจํานวนมาก และขอไว้อาลัยแก่ผู้เคราะห์ร้ายและแสดงความเสียใจกับครอบครัวผู้สูญเสีย ประเทศไทยขอวิงวอนให้ทุกฝ่ายที่เกี่ยวข้องดําเนินความพยายามเพื่อยุติวัฏจักรความรุนแรงและความโหดร้ายทั้งปวงโดยทันที ยิ่งไปกว่านั้น ประเทศไทยเรียกร้องให้มีการเคารพและปกป้องพลเรือน โรงพยาบาล และบุคลากรทางการแพทย์ภายใต้กฎหมายมนุษยธรรมระหว่างประเทศ
สําหรับประเทศไทย ขณะนี้พบผู้เสียชีวิตเพิ่มขึ้น 1 ราย รวมเป็น 30 ราย ซึ่งสูงที่สุดในบรรดาต่างประเทศ บาดเจ็บ 16 ราย (ไม่เปลี่ยนแปลง) ถูกจับเป็นตัวประกัน 17 ราย (ไม่เปลี่ยนแปลง) และคนไทยที่เดินทางกลับประเทศไทยแล้วจาก 7 เที่ยวบิน จํานวน 926 คน และมีอีกจํานวนหนึ่งที่เดินทางกลับมาเอง (ณ วันที่ 18 ตุลาคม 2566 เวลา 15.00 น.)
โดยเที่ยวบินล่าสุดที่เดินทางมาถึงประเทศไทยเมื่อวันที่ 17 ตุลาคม 2566 ด้วยสายการบินอิสราเอล จํานวน 162 คน และสายการบินไทยเดินทางถึงช่วงเช้าวันที่ 18 ตุลาคม 2566 จํานวน 266 คน ซึ่งจํานวนที่ลงทะเบียนกับจํานวนที่เดินทางมาจริงอาจมีความแตกต่างไปบ้าง เนื่องจากลงทะเบียนแล้วเปลี่ยนใจไม่เดินทาง หรือลงทะเบียนไว้แต่ในวันเดินทางไม่สามารถเดินทางออกจากพื้นที่ได้ ซึ่งสถานทูตฯ จะได้ติดตามอย่างใกล้ชิดต่อไป
“ทุกประเทศมีความคิดไปในทิศทางเดียวกันว่าต้องการเห็นสถานการณ์ความไม่สงบในตะวันออกกลางคลี่คลายโดยเร็ว โดยยุติการใช้ความรุนแรง เพื่อลดความสูญเสียในชีวิตและทรัพย์สินของผู้บริสุทธิ์ทุกคน” นายสัตวแพทย์ชัย กล่าว
รัฐบาลไทย-ข่าวทำเนียบรัฐบาล-พม. ส่งทีมสหวิชาชีพ ร่วมรับแรงงานไทยกลับจากอิสราเอล ทุกไฟลท์บิน พร้อมเผย นายกฯ กำชับทุกกระทรวงช่วยกันเยียวยา
วันพุธที่ 18 ตุลาคม 2566
พม. ส่งทีมสหวิชาชีพ ร่วมรับแรงงานไทยกลับจากอิสราเอล ทุกไฟลท์บิน พร้อมเผย นายกฯ กําชับทุกกระทรวงช่วยกันเยียวยา
พม. ส่งทีมสหวิชาชีพ ร่วมรับแรงงานไทยกลับจากอิสราเอล ทุกไฟลท์บิน พร้อมเผย นายกฯ กําชับทุกกระทรวงช่วยกันเยียวยา
วันนี้ (18 ต.ค. 66) เวลา 15.00 น. นายวราวุธ ศิลปอาชา รัฐมนตรีว่าการกระทรวงการพัฒนาสังคมและความมั่นคงของมนุษย์ (รมว.พม.) เปิดเผยถึงกรณีกระทรวงการพัฒนาสังคมและความมั่นคงของมนุษย์ (พม.) ส่งเจ้าหน้าที่สหวิชาชีพและทีมนักจิตวิทยา ร่วมดูแลเยียวยาแรงงานไทยที่เดินทางกลับจากประเทศอิสราเอล ว่า กระทรวง พม. ได้ส่งเจ้าหน้าที่เข้าร่วมปฏิบัติการรับแรงงานไทยทุกเที่ยวบิน ซึ่งเราจะมีเจ้าหน้าที่ประจําอยู่ที่สนามบิน ซึ่งทุกจังหวัดที่เราได้รับรายงานว่า มีสมาชิกของคนในครอบครัวเดินทางไปทํางานที่ประเทศอิสราเอล ขณะนี้สามารถยืนยันผู้เสียชีวิต โดยการพิสูจน์อัตลักษณ์ได้เพียง 1 ราย แต่ผู้เสียชีวิตมีจํานวนมากกว่านั้น ทั้งนี้ การยืนยันอัตลักษณ์ของแต่ละราย ยังเป็นไปได้ด้วยความล่าช้า เพราะมีหลายประเทศที่ประสบปัญหาเช่นเดียวกับประเทศไทยในการขอข้อมูลจากทางการอิสราเอล ซึ่งกําลังเร่งติดตามอยู่ทุกนาที
นายวราวุธ กล่าวต่อไปว่า นอกจากนี้ ยังมีผู้ได้รับบาดเจ็บที่กระทรวง พม. ต้องเข้าไปดูแลเยียวยาสภาพจิตใจไปพร้อมกับหลายหน่วยงานที่ให้การสนับสนุนทั้งเรื่องเงินชดเชยเยียวยาต่าง ๆ โดยงานสําคัญของกระทรวง พม. คือการเยียวยาสภาพจิตใจ ว่าแต่ละคนได้รับผลกระทบอย่างไรบ้าง อย่างไรก็ตาม บางปัญหาไม่สามารถแก้ไขได้ในเวลาชั่วข้ามคืน แต่การที่มีคนเข้าพูดคุย นั่งฟัง เพื่อให้เขาได้ระบายความรู้สึกต่าง ๆ เหล่านั้น ดีกว่าเก็บขังเอาไว้ภายในใจ และจะช่วยบรรเทาความเครียดได้ในระดับหนึ่ง แต่อย่างไรก็ตาม บางรายไม่ต้องการให้เจ้าหน้าที่เข้าช่วยเหลือเยียวยา และมีบางรายที่แจ้งความจํานงว่าอยากจะเข้ามาพูดคุยปรึกษากับทาง พม. จังหวัด ซึ่งกระทรวง พม. จะส่งเจ้าหน้าที่สหวิชาชีพและนักจิตวิทยาเข้าเยี่ยมแต่ละบ้าน เพื่อให้ได้ร่วมพูดคุย แลกเปลี่ยนความรู้สึก
นายวราวุธ กล่าวเพิ่มเติมว่า ทั้งนี้ กระทรวง พม. ทํางานปฏิบัติการร่วมกับกรมสุขภาพจิตกระทรวงสาธารณสุข และการกลับมาถึงของพี่น้องแรงงานไทยในแต่ละครั้งนั้นเป็นจํานวนหลักร้อย แต่การทยอยเข้ามาของแรงงานไทย ทําให้สรรพกําลังที่เรามีอยู่ขณะนี้ยังสามารถรับมือได้ อย่างไรก็ตาม ขอขอบคุณนายกรัฐมนตรี และทุกหน่วยงานที่เกี่ยวข้องทั้งกระทรวงกลาโหม กระทรวงสาธารณสุข กระทรวงแรงงาน ที่ดําเนินการร่วมกันอย่างเต็มที่ ถึงแม้ขณะนี้ นายกรัฐมนตรีปฏิบัติภารกิจอยู่ต่างประเทศ แต่จะโทรศัพท์กลับมาติดต่อกับทุกหน่วยงานด้วยตัวท่านเอง และคอยสอบถามความคืบหน้าการทํางานอยู่ตลอด ซึ่งต้องขอขอบคุณนายกรัฐมนตรีที่คอยติดตามงาน
#ช่วย24ชั่วโมง #พม24ชม #ข่าวพม #esshelpme #วราวุธรับฟังทําจริง #พมพอใจให้ทุกวัยพึงพอใจในพม #กระทรวงพม #รมวพม #รับฟังทําจริง
รัฐบาลไทย-ข่าวทำเนียบรัฐบาล-การประชุมสุดยอดอาเซียน-คณะมนตรีความร่วมมือรัฐอ่าวอาหรับ (ASEAN-GCC Summit) ณ กรุงริยาด ราชอาณาจักรซาอุดีอาระเบีย
วันพฤหัสบดีที่ 19 ตุลาคม 2566
การประชุมสุดยอดอาเซียน-คณะมนตรีความร่วมมือรัฐอ่าวอาหรับ (ASEAN-GCC Summit) ณ กรุงริยาด ราชอาณาจักรซาอุดีอาระเบีย
ระหว่างวันที่ 19-21 ตุลาคม 2566
การประชุมสุดยอดอาเซียน-คณะมนตรีความร่วมมือรัฐอ่าวอาหรับ (ASEAN-GCC Summit) ณ กรุงริยาด ราชอาณาจักรซาอุดีอาระเบีย ระหว่างวันที่ 19-21 ตุลาคม 2566
รัฐบาลไทย-ข่าวทำเนียบรัฐบาล-รมว.ธรรมนัส ติดตามสถานการณ์น้ำ เขื่อนป่าสักชลสิทธิ์ จังหวัดลพบุรี
วันพฤหัสบดีที่ 19 ตุลาคม 2566
รมว.ธรรมนัส ติดตามสถานการณ์น้ํา เขื่อนป่าสักชลสิทธิ์ จังหวัดลพบุรี
รมว.ธรรมนัส ติดตามสถานการณ์น้ํา เขื่อนป่าสักชลสิทธิ์ จังหวัดลพบุรี
ร้อยเอก ธรรมนัส พรหมเผ่า รัฐมนตรีว่าการกระทรวงเกษตรและสหกรณ์ เปิดเผยภายหลังลงพื้นที่ติดตามตรวจวัดระดับน้ําและรับฟังบรรยายสรุปสถานการณ์น้ําพร้อมด้วย นายประยูร อินสกุล ปลัดกระทรวงเกษตรและสหกรณ์ และหัวหน้าส่วนราชการในสังกัดกระทรวงเกษตรและสหกรณ์ ณ เขื่อนป่าสักชลสิทธิ์ ตําบลหนองบัว อําเภอพัฒนานิคม จังหวัดลพบุรี ว่า การลงพื้นที่ติดตามสถานการณ์น้ําในวันนี้ กระทรวงเกษตรและสหกรณ์ได้มอบหมายให้กรมชลประทานดําเนินการบริหารจัดการน้ําให้สอดคล้องกับนโยบายของนายกรัฐมนตรี และเพียงพอต่อความต้องการใช้น้ําทั้ง 4 ส่วนในพื้นที่ คือ น้ําเพื่ออุปโภค-บริโภค น้ําเพื่อการเกษตร น้ําเพื่ออุตสาหกรรม และน้ําเพื่อรักษาระบบนิเวศ เพื่อแก้ไขปัญหาเรื่องการใช้น้ําและการประกอบอาชีพของเกษตรกรและประชาชนในพื้นที่อย่างยั่งยืนต่อไป
สําหรับสถานการณ์น้ําในเขื่อนป่าสักชลสิทธิ์ ปัจจุบัน (ข้อมูล ณ วันที่ 19 ต.ค.66) มีปริมาณน้ําใช้การได้ 871 ล้าน ลบ.ม. คิดเป็นร้อยละ 91 ของความจุอ่างฯ สามารถรับน้ําได้อีก 86 ล้าน ลบ.ม. ทั้งนี้ กระทรวงเกษตรและสหกรณ์โดยกรมชลประทานได้วางแผนพัฒนาแหล่งน้ํา โดยจะดําเนินการก่อสร้างอ่างเก็บน้ําในลุ่มน้ําป่าสักเพิ่มเติม เนื่องจากลําน้ําสาขาในลุ่มน้ําป่าสักมีปริมาณมากในขณะที่เขื่อนป่าสักชลสิทธิ์มีศักยภาพรับน้ําได้เพียง 960 ล้าน ลบ.ม. รวมทั้งศึกษาแผนงานโครงการที่มีศักยภาพในการพัฒนาแหล่งน้ําตอนบนของลุ่มน้ําป่าสัก จํานวน 19 โครงการ ซึ่งหากพัฒนาเต็มศักยภาพครบทุกโครงการจะสามารถเก็บกักน้ําในลุ่มน้ําป่าสักได้ รวมทั้งหมด 1,522.22 ล้าน ลบ.ม. คิดเป็นร้อยละ 62.62 ของปริมาณน้ําท่าทั้งหมด และเพิ่มพื้นที่ชลประทานเป็น 901,063 ไร่ คิดเป็นร้อยละ 16.06 ของพื้นที่การเกษตรทั้งหมดด้วย